Wraggies, maar hierdie is een puik skoot van hierdie gevreesde dier wat tog te veel soos 'n gewone bees lyk en daarom soms so onderskat word. Ek het al heelwat gewonder hoekom 'n buffel altyd so bevreesd voorkom wanneer 'n mens dit in 'n voertuig benader. Die goed staan net nie stil nie en slaan altyd op die vlug. Dot is glo egter 'n ander storie indien 'n mens hulle te voet sou nader. Dit is wanneer hulle glo uiters gevaarlik is en daarom is daar baie jagter stories wat vertel van die elende wat hierdie dier kan veroorsaak.
Hierdie is egter 'n baie skerp foto en een van hoogstaande gehalte met die buffel wat direk na jou kyk en dit lyk nogal asof hy sy o� so op skrefies trek om jou nog meer te intimideer. Dit is voorwaar nie 'n opgesmukte dier nie, nie as ek so kyk na die neusslym (snot) wat so uit sy neus loop nie en die stukke modder wat so aan sy ore kleef nie. Jy het die dier pragtig geissoleer en dus staan dit baie goed uit op die foto.